ΓΡΑΠΤΗ ΕΡΩΤΗΣΗ E-2356/02

υποβολή: Marie Isler Bguin (Verts/ALE), Catherine Guy-Quint (PSE),Elmar Brok (PPE-DE), Pedro Marset Campos (GUE/NGL), Lennart Sacrdeus (PPE-DE),Monica Frassoni (Verts/ALE), Hans Modrow (GUE/NGL)και David Martin (PSE) προς το Συμβούλιο

(2 Αυγούστου 2002)

Θέμα: Πολιτική ενημέρωσης της ΕΕ στις δημοκρατίες της Ανατολικής Ευρώπης

Η γνώση και, επομένως, η κατανόηση των δράσεων και του πνεύματος που προωθεί η Ευρωπαϊκή Ένωση προχωρούν καθημερινώς και επιτόπου, χάρη στα δίκτυα ενημέρωσης και τεκμηρίωσης που έχει αναπτύξει η Ένωση στα κράτη μέλη, ταποψήφια κράτη και τα τρίτα κράτη. Τα δίκτυα αυτά συνιστούν: τα Info-Points Europe(1), τα Κέντρα Ευρωπαϊκής Τεκμηρίωσης(2), τα Σταυροδρόμια Αγροτικής Πληροφόρησης και Κινητοποίησης(3), τα Euro Info Centres(4) και οι ομιλητές των Team Europe(5) που βρίσκονται στις διάφορες πόλεις.

Αυτές οι βιτρίνες και βάσεις δεδομένων για την Ένωση συμβάλλουν κατά τρόπο τόσο αποτελεσματικό όσο και πρόσφορο στη διασφάλιση της ενημέρωσης πολυάριθμων κατηγοριών του κοινού και παραγόντων των ευρωπαϊκών κοινωνιών, την ευαισθητοποίησή τους και τη συμμετοχή τους στα προγράμματα, τα σχέδια και τις συζητήσεις που προωθεί η Ένωση.

Οι βραχυπρόθεσμες προοπτικές της διεύρυνσης της Ένωσης προς τις χώρες της Κεντρικής Ευρώπης αναγγέλλουν νέα σύνορά της προς ανατολάς. Η διεύρυνση αυτή θα προσδώσει επίσης στην ΕΕ μια ανανεωμένη εικόνα σε σχέση με κράτη που εντάσσονται στο ίδιο πνεύμα προσήλωσης στην ευρωπαϊκή ιστορία και πολιτισμό, μολονότι προς το παρόν δεν είναι ακόμα επισήμωςποψήφια να συμμετάσχουν στην ευρωπαϊκή οικοδόμηση: Ουκρανία, Λευκορωσία και Μολδαβία. Παρά το γεγονός ότι ο προσανατολισμός για προσέγγιση και ανατοποθέτηση στο πλαίσιο της Ευρωπαϊκής Κοινότητας παραμένει σήμερα από την πλευρά της ουκρανικής κυβέρνησης και είχε σ' αυτόν προηγουμένως αναφορά από τους ηγέτες της Λευκορωσίας και της Μολδαβίας, οι κοινοτικές δομές ενημέρωσης στις χώρες αυτές περιορίζονται έως σήμερα σε δύο κέντρα ευρωπαϊκής τεκμηρίωσης στην Ουκρανία (50 εκατ. κάτοικοι), ένα στη Λευκορωσία (10 εκατ.) και κανένα στη Μολδαβία (4,5 εκατ.) — ενώ η γειτονική Πολωνία διαθέτει για τα 40 εκατ. των πολιτών της περίπου 40 παρόμοια γραφεία πληροφοριών για την ΕΕ.

Δεν είναι σκόπιμο, κατά την άποψη του Συμβουλίου, να συνεχίσει τη ενημερωτική του εκστρατεία σχετικά με τα θεσμικά μας όργανα, τις αξίες μας και τις δράσεις μας μεταξύ των πολιτών της Ουκρανίας, της Λευκορωσίας και της Μολδαβίας, στις επίσημες εθνικές γλώσσες τους —, που σύντομα θα γίνουν οι άμεσοι γείτονές μας στη διευρυμένη ΕΕ·

Προτίθεται το Συμβούλιο ναπογραμμίσει στην Επιτροπή τη σημασία που θα είχε η επέκταση του πλέγματος γραφείων και δικτύων ενημέρωσης της ΕΕ στα τρία αυτά ευρωπαϊκά κράτη·

(1) http://europa.eu.int/comm/relays/ipe/index_en.htm.

(2) http://europa.eu.int/comm/relays/edc/index_en.htm.

(3) http://europa.eu.int/comm/relays/carrefours/index_en.htm.

(4) http://bre.cec.eu.int.

(5) http://europa.eu.int/comm/relays/teameurope/index_en.htm.

Απάντηση

(6 Φεβρουαρίου 2003)

Το Συμβούλιο σημειώνει την ανάλυση των αξιότιμων βουλευτών σύμφωνα με την οποία η μελλοντική διεύρυνση της Ένωσης και ως εκ τούτου τα νέα της σύνορα προς ανατολάς θα έχουν επιπτώσεις στις συνοριακές της σχέσεις στις εν λόγω περιοχές.

Όπως ήδη τόνισε το Συμβούλιο με την απάντησή του στη γραπτή ερώτηση Ε-481/02 την οποίαπέβαλε επίσης η κα Marie Isler Bguin και άλλοι βουλευτές, κατά τη σύνοδό του στις 15 Απριλίου 2002, το Συμβούλιο προέβη σε ανταλλαγή απόψεων όσον αφορά τις σχέσεις μεταξύ της μελλοντικής διευρυμένης ΕΕ και των γειτόνων της προς ανατολάς. Το Συμβούλιο χαιρέτησε την πρόθεση της Επιτροπής και του Γενικού Γραμματέα/Ύπατου Εκπροσώπου, κ. Javier Solana, να καταρτίσουν στο δεύτερο εξάμηνο του 2002 εκθέσεις που θα αφορούν τις δυνατότητες ενίσχυσης των σχέσεων αυτών, και θα λαμβάνουνπόψη την κατάσταση των σχέσεων μεταξύ της ΕΕ και των διαφόρων ενδιαφερόμενων χωρών, καθώς και το επίπεδο πολιτικής και οικονομικής ανάπτυξης των χωρών αυτών. Το Συμβούλιο συνεχίζει επί του παρόντος την εξέταση του θέματος, ενώ αναμένεται σχετική ανακοίνωση της Επιτροπής το φθινόπωρο. Κατά τη σύνοδό του της 30ης Σεπτεμβρίου 2002, το Συμβούλιο επιβεβαίωσε εκ νέου την πεποίθησή του ότι η διεύρυνση της ΕΕ θα προσφέρει μία καλή ευκαιρία για την ενίσχυση των σχέσεων μεταξύ της Ευρωπαϊκής Ένωσης και των εν λόγω χωρών ώστε να δημιουργηθούν συνθήκες σταθερότητας και να περιορισθεί η απόσταση πουπάρχει όσον αφορά το επίπεδο ευημερίας ένθεν και ένθεν των συνόρων της Ένωσης. Το Συμβούλιο τόνισε επίσης την ανάγκη μιας διαφοροποιημένης προσέγγισης με κάθε χώρα. Κάλεσε δε τα αρμόδια όργανά του να μελετήσουν το θέμα αυτό ενόψει του Ευρωπαϊκού Συμβουλίου της Κοπεγχάγης.

Εν αναμονή του καθορισμού της μελλοντικής πολιτική της ΕΕ έναντι των νέων γειτόνων της ΕΕ στη διευρυμένη Ευρώπη, το Συμβούλιο πρέπει ναποστηρίξει την Επιτροπή, ώστε αυτή να κάνει την καλύτερη δυνατή χρήση των διαθέσιμων στον προϋπολογισμό πιστώσεων, καθώς και να επεκτείνει τα δίκτυα ενημέρωσης και τεκμηρίωσης, ιδίως στο Διαδίκτυο, κατά περίπτωση στις χώρες αυτές.